31977R2962
L 348/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2962/77 НА КОМИСИЯТА
от 23 декември 1977 година
за изменение на Регламент (ЕИО) № 616/72 относно подробните правила за прилагане на възстановяванията и таксите при износ на маслиново масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 136/66/ЕИО на Съвета от 22 септември 1966 г. относно установяване на обща организация на пазара на масла и мазнини (1), последно изменен с Регламент (ЕИО) № 1707/73 (2),
като взе предвид Регламент № 162/66/ЕИО на Съвета от 27 октомври 1966 г. относно търговията с масла и мазнини между Общността и Гърция (3),
като взе предвид, че Регламент № 171/67/ЕИО на Съвета от 27 юни 1967 г. относно възстановяванията и таксите при износ на маслиново масло (4), последно изменен с Регламент (ЕИО) № 2429/72 (5), и по-специално член 11 от него,
като има предвид, че съгласно член 16 от Регламент (ЕИО) № 2960/77 на Комисията от 23 декември 1977 г. относно подробните правила за продажба на маслиново масло, държано от интервенционни агенции (6), масла, изнесени след покана за участие в търг, не отговарят на условията за възстановяване при износ; като има предвид, че в определени случаи маслата, продадени чрез тръжна процедура за износ, се смесват преди износа с масла, закупени на пазара на Общността; като има предвид, че поради това следва да се уточни, че възстановяването при износ се запазва за маслото, закупено на пазара или маслото, преработено в последствие, което се използва за производството на изнесената смес;
като има предвид, че предвидените в настоящия регламент мерки са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕИО) № 616/72 на Комисията от 27 март 1972 г. относно подробните правила за прилагане на възстановяванията и таксите при износ на маслиново масло (7), се заменя със следния текст:
„Член 1
1. Възстановяването при износ се предоставя само за маслиново масло, чието съдържание на свободни мастни киселини, изразено като олеинова киселина, не превишава 30 грама на 100 грама.
2. Когато изнесеното маслиново масло е смес, която попада в подпозиция 15.07 А II и се състои от:
а)
масло, закупено в отговор на покана за участие в търг за износ; и
б)
масло, закупено директно на пазара на Общността;
възстановяването, определено за мазнини, попадащи в подпозиция 15.07 А II, се предоставя единствено по отношение на количеството, получено директно от пазара на Общността.“
Член 2
Настоящият регламент влиза в сила на следващия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 декември 1977 година.